Topiboldi Xoldorov
Topiboldi Xoldorov (1942—2021-yillar) — Oʻzbekiston davlat arbobi, senator. 1942-yil 1-fevralda Fargʻona viloyatida tugʻilgan. Samarqand kooperativ texnikumini (1961-yil) va Samarqand kooperativ institutini (1973-yil, iqtisodiyot fakultetini) tamomlagan. Fargʻona viloyatida matbaa va savdo sohasida turli lavozimlarda ishlagan. 2000—2009-yillarda Fargʻona tumani raisi, 2009—2020-yillarda „Nuroniy“ jamgʻarmasi Fargʻona viloyati boʻlimi raisi. 2020-yildan Fargʻona viloyati Mahalla va oilani qoʻllab-quvvatlash boshqarmasi boshligʻi oʻrinbosari. 2016-yilda „Mehnat Shuhrati“ ordeni bilan taqdirlangan. 2020-yil 17-yanvardan Oliy Majlis Senati aʼzosi. Xotin-qizlar va gender tengligi qoʻmitasi aʼzosi boʻlgan. 2021-yil 22-avgust kuni ertalab Toshkent shahridagi kasalxonada (oʻtkir yurak va buyrak yetishmovchiligi) vafot etgan. Fargʻona viloyati Yoshlarobod qishlogʻining „Tinchlik“ mahallasida dafn etilgan.